CELEX: 62019TN0798
Language: da
Date: 2019-11-18 00:00:00
Title: Sag T-798/19: Sag anlagt den 18. november 2019 – Bennahmias mod Parlamentet

10.2.2020   
            
            
               DA
            
            
               Den Europæiske Unions Tidende
            
            
               C 45/77
            
         
      Sag anlagt den 18. november 2019 – Bennahmias mod Parlamentet
      (Sag T-798/19)
      (2020/C 45/62)
      Processprog: fransk
      
         Parter
      
      
         Sagsøger: Jean-Luc Bennahmias (Marseille, Frankrig) (ved advokaterne J.-M. Rikkers, J.-L. Teheux, og M. Ganilsy)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Afgørelsen truffet af Europa-Parlamentets generalsekretær den 16. september 2019 annulleres.
               
            
                  —
               
               
                  Debetnote nr. 2019-1599 med krav om tilbagebetaling af et beløb på 29 806 EUR annulleres.
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende: Den anfægtede afgørelses begrundelse er utilstrækkelig, eftersom Europa-Parlamentets generalsekretærs argumentation er tvetydig, og eftersom generalsekretæren ikke har oplyst, hvorfor de indleverede dokumenter ikke udgør bevis på udført arbejde.
               
            
                  2.
               
               
                  Andet anbringende: Den anfægtede afgørelse er behæftet med et urigtigt skøn, eftersom Europa-Parlamentets generalsekretær lagde ukorrekte faktiske omstændigheder til grund.
               
            
                  3.
               
               
                  Tredje anbringende: Bevisbyrden er blevet vendt om. Ifølge sagsøgeren tilkommer det ikke ham at føre bevis for det arbejde, hans parlamentariske assistent har udført, men det tilkommer derimod Parlamentet at bevise det modsatte.
               
            
                  4.
               
               
                  Fjerde anbringende: Proportionalitetsprincippet er blevet tilsidesat, for så vidt som det beløb, der kræves tilbagebetalt af sagsøgeren, indebærer, at den parlamentariske assistent aldrig har arbejdet for sagsøgeren.